Document ID: 31989R2322

*****
ΚΑΝΟΝΙΣΜΟΣ (ΕΟΚ) αριθ. 2322/89 ΤΗΣ ΕΠΙΤΡΟΠΗΣ
της 28ης Ιουλίου 1989
για την τροποποίηση του κανονισμού (ΕΟΚ) αριθ. 1709/84 σχετικά με τις ελάχιστες τιμές που καταβάλλονται στους παραγωγούς καθώς και τα ποσά της ενισχύσεως στην παραγωγή για ορισμένα μεταποιημένα προϊόντα με βάση τα οπωροκηπευτικά που μπορούν να επωφεληθούν της ενισχύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 6 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1709/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2294/89 (4), καθόρισε στο παράρτημα V τους συντελεστές που θα εφαρμοστούν στο ποσό της ενισχύσεως για τους τοματοπολτούς, που παρουσιάζουν άλλη περιεκτικότητα σε ξηρή ουσία από εκείνη που προβλέπεται για τον καθορισμό της ενισχύσεως· ότι λαμβάνοντας υπόψη τους νέους ορισμούς για τα νέα προϊόντα που περιλαμβάνονται στον κανονισμό (ΕΟΚ) αριθ. 1599/84 (5), όπως τροποποιήθηκε τελευταία από τον κανονισμό (ΕΟΚ) αριθ. 2321/89 (6), πρέπει να προβλεφθεί ένα ποσοστό μειώσεως της ενισχύσεως για τα νέα προϊόντα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 1 του κανονισμού (ΕΟΚ) αριθ. 1709/84 προστίθεται το εξής εδάφιο:
«Εντούτοις το ποσό της ενισχύσεως μετά από εφαρμογή ενός των συντελεστών που καθορίζονται στο παράρτημα V πρέπει να μειωθεί κατά 4 % εάν πρόκειται για ορισμένα παρασκευάσματα τοματοπολτού με μικρό πσοστό φλοιών και σπόρων.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 1989/90 για τα μεταποιημένα προϊόντα με βάση τις τομάτες.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1989.

Labels: 2
17
6